SKRIFTLIG FORESPOERGSEL E-2883/98

af Hiltrud Breyer (V) til Kommissionen

(28. september 1998)

Om: Georgien/Monsanto Bt-kartofler

En rapport fra Greenpeace/Elkana, der er dateret i august 1998, beretter indgaaende om dyrkning af Mansantos genetisk modificerede "Naturemark"-kartofler i Georgien, der foretages uden nogen form for godkendelsesprocedure, vurdering af miljoeindvirkninger eller forvaltningsplaner om resistens og uden nogen synlig kontrol med forsoegsomraaderne eller bortskaffelsen af hoesterne. Det forlyder, at koebet af laeggekartofler blev stoette af EU med 350.000 fra Tacis-programmet.

1. Kan Kommissionen bekraefte disse oplysninger?

2. Hvis det er rigtigt, var Kommissionen da klar over, at laeggekartoflerne var genetisk modificerede?

3. Hvis der blev anvendt Tacis- eller andre EU-midler, hvilken kontrol blev der da foretaget med henblik paa at vurdere programmet, og hvilke raad gav Kommissionen regeringen i Georgien i forbindelse med den forsaettelige frigivelse af genetisk modificerede organismer?

4. Gav den georgiske regering indforstaaet samtykke?

5. Hvorledes har Kommissionen kontrolleret anvendelsen af EU's midler i forbindelse med dette projekt?

6. Vil Kommissionen nu kraeve, at Monsanto og virksomhedens agenter tilbagekalder de transgenetiske kartofler, der cirkulerer i Georgien og nabostaterne, og give de beroerte landbrugere erstatning for de tab, de have lidt?

7. Kan Kommissionen bekraefte, at der i EU ikke findes kartofler eller kartoffelprodukter fra den georgiske hoest?

8. Kan Kommissionen give oplysninger om sin holdning til de igangvaerende forhandlinger vedroerende den foreslaaede protokol om biosikkerhed, der angaar uregulerede frigivelser af ovennaevnte art?

Svar afgivet paa Kommissionens vegne af Hans van den Broek

(12. november 1998)

Ved udgangen af 1996 eller foerst i 1997 koebte det georgiske foedevare- og landbrugsministerium en vis maengde laeggekartofler af selskabet Monsanto. Ministeriet foretog dette indkoeb, fordi der var et stort behov for saadanne laeggekartofler paa dette tidspunkt. Kartoflerne var resistente over for billeangreb og blev anvendt i regionen Tsalka i det sydlige Georgien i forbindelse med et pilotprojekt.

Paa det tidspunkt var man i Georgien i faerd med at gennemfoere et Tacis-landbrugsreformprojekt. Det drejede sig om et projekt, der indebar ydelse af laan til udvikling af landdistrikterne, og en af de vigtigste resultater deraf var, at der via Tacis, og sammen med andre donorer, blev ydet faglig bistand og finansielle midler til oprettelse af en counterpartfond (CPF) som led i foedevarehjaelpeprogrammet til fordel for Georgien. Der blev tillige oprettet en bestyrelse for counterpartfonden, der skulle behandle ansoegninger om CPF-bistand og som i givet fald skulle godkende udbetalinger af midler fra CPF. Det ser ud til, at koebet af Monsanto-laeggekartoflerne er foretaget under anvendelse af en del af disse CPF-midler, efter at der var indhentet godkendelse hertil fra bestyrelsen.

Beslutningen om koebet af disse laeggekartofler blev dog alene truffet af de georgiske myndigheder, dvs. foedevare- og landbrugsministeriet og det georgiske institut for bioteknologi. Den georgiske sammenslutning af landbrugere godkendte ligeledes koebet af disse kartofler.

Med hensyn til de enkelte spoergsmaal, der er stillet, kan Kommissionen afgive foelgende svar:

1. Svaret er indeholdt i ovenstaaende redegoerelse.

2. Nej.

3. Ansoegningen blev vurderet og godkendt af CPF-bestyrelsen. Kommissionen raadgav ikke den georgiske regering.

4. Ja, via foedevare- og landbrugsministeriet.

5. Anvendelsen af faellesskabsmidler og andre donormidler blev kontrolleret af CPF- bestyrelsen.

6. Nej.

7. I henhold til Faellesskabets lovgivning paa det plantesundhedsmaessige omraade (Raadets direktiv 77/93/EOEF af 21. december 1976 om foranstaltninger mod indslaebning i medlemsstaterne af skadegoerere paa planter eller planteprodukter(1), Bilag III, punkt 10, 11 og 12) har medlemsstaterne ikke lov til at indfoere kartofler fra Georgien. Ligeledes ville markedsfoering af denne kartoffel eller af kartoffelprodukter paa basis heraf i form af levnedsmidler og levnedsmiddelingredienser falde ind under Europa-Parlamentets og Raadets forordning (EF) 258/98 af 27. januar 1997 om nye levnedsmidler og nye levnedsmiddelingredienser(2). I mangel af tilladelse eller i givet fald anmeldelse i henhold til forordningen er markedsfoering af disse kartofler som levnedsmidler eller levnedsmiddelingredienser ikke tilladt i Faellesskabet.

8. I forbindelse med de igangvaerende forhandlinger om en protokol om biosikkerhed, som endnu ikke er afsluttet, indtager Kommissionen den holdning, at indfoersel i et land af f.eks. en biogenetisk behandlet kartoffel kun maa finde sted med det paagaeldende lands samtykke og foerst efter, at landet har haft mulighed for at gennemfoere en egentlig risikovurdering.

(1) EFT L 26 af 31.1.1977.

(2) EFT L 43 af 14.2.1997.